Ժյուլ Կունդե

Ժյուլ Կունդե (, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Սևիլյայի կազմում։ Խաղում է կենտրոնական պաշտպանի դիրքում։

Ակումբային կարիերա

Բորդո 
Կունդեն Բորդոյի ակադեմիայի սան է։ Իր պրոֆեսիոնալ դեբյուտը նշեց 2018 թվականի հունվարի 7-ին՝ թիմի մեկնարկային կազմում խաղադաշտ դուրս գալով Ֆրանսիայի գավաթի Գրանվիլի դեմ խաղում։ Առաջին հանդիպումը Լիգա 1-ում անցկացրեց հունվարի 13-ին՝ Տրուայի դեմ խաղում։ Իր առաջին գոլը պրոֆեսիոնալ կարիերայում Կունդեն խփեց փետրվարի 10-ին՝ Ամյենի դեմ խաղում։ Մայիսի 6-ին ֆրանսիացին գոլ խփեց Սենտ-Էտիենի դեմ խաղում՝ օգնելով Բորդոյին հաղթել 3-1 հաշվով։ Իր առաջին մրցաշրջանում Կունդեն անցկացրեց 20 հանդիպում՝ դառնալով 2 գոլի հեղինակ։

Առաջին հանդիպումը եվրոպական առաջնություններում Կունդեն անցկացրեց 2018 թվականի հուլիսի 26-ին՝ Եվրոպայի Լիգայի որակավորման երկրորդ փուլի Վենտսպիլսի դեմ խաղում։ Օգոստոսի 23-ին ֆրանսիացին հեռացվեց խաղադաշտից Եվրոպայի Լիգայի որակավորման փլեյ-օֆֆ փուլի Գենտի դեմ խաղում՝ ստանալով երկրորդ դեղին քարտը հանդիպման 90-րդ րոպեին։ Իր առաջին գոլը Եվրոպայի Լիգայում խփեց նոյեմբերի 29-ին՝ խմբային փուլի Սլավիա Պրահայի դեմ խաղում։ 2019 թվականի հունվարի 18-ին նա երկարաձգեց իր պայմանագիրը ակումբի հետ մինչև 2023 թվականը։ Բորդոյի առաջին թիմի կազմում Կունդեն անցկացրեց 70 հանդիպում՝ դառնալով 4 գոլի և 1 գոլային փոխանցման հեղինակ։

Սևիլյա 
2019 թվականի հուլիսի 3-ին Կունդեն 5 տարվա պայմանագիր կնքեց Սևիլյայի հետ։ Ակումբը նրա համար վճարեց 25 միլիոն եվրո։ Իր դեբյուտը Լա Լիգայում նշեց օգոստոսի 18-ին՝ փոխարինելով Դիեգո Կառլոսին Էսպանյոլի դեմ խաղում։

Միջազգային կարիերա 
Կունդեն իրավասու է ներկայացնել Ֆրանսիան և Բենինը միջազգային ասպարեզում։

Կարիերայի վիճակագրություն

Ակումբային վիճակագրություն 
2019 թվականի օգոստոսի 20-ի դրությամբ

Ծանոթագրություններ

Արտաքին հղումներ 

 Կունդեի պաշտոնական Ինստագրամի էջը
 Կունդեն transfermarkt-ում
 Կունդեն soccerbase.com-ում
 Կունդեն WhoScored.com կայքում
 Կունդեն Լիգա 1-ի պաշտոնական կայքում 
 Կունդեն ՈՒԵՖԱ-ի պաշտոնական կայքում
 Կունդեն Ֆրանսիայի ֆուտբոլի ֆեդերացիայի կայքում 

Ֆուտբոլի պաշտպաններ
Ֆրանսիացի ֆուտբոլիստներ
Բորդոյի ֆուտբոլիստներ
Սևիլյայի ֆուտբոլիստներ
Լա Լիգայի ֆուտբոլիստներ
ՈՒԵՖԱ Եվրո 2020-ի ֆուտբոլիստներ